Павле Каримановић
Павле Каримановић (Гостиље, 1878—Београд, 1954), био је пуковник, учесник Балканских ратова и Првог светског рата и носилац два Ордена Карађорђеве звезде са мачевима.

Биографија 
Пет разреда гимназије завршио је у Ужицу, а у времену од 1898. до 1900. године похађа артиљеријску подофицирску школу у Крагујевцу. Из школе је изашао као наредник и отишао у Шабац, али убрзо је прекомандован у Ужице у -{IV}- пешадијски пук. У Првом балканском рату као поручник водник у Тимочком артиљеријском пуку, са својом батеријом стигао је до Једрена, где је због херојског држања и командовања произведен у чин капетана. 

У Првом светском рату командовао је разним артиљеријским јединицама, да би као пример херојског држања, током борби на положајима Црне реке, Шуматовачког виса, Скочивара, Крушограда и Суходола, био ванредно унапређен у чин активног артиљеријског мајора и одликован Орденом Карађорђеве звезде.

Три пута је рањаван, да би му после трећег рањавања 23. новембра 1916. године биле ампутиране десна рука и десна нога. После рата је у Врњачкој Бањи преузео дужност команданта места и управника Одмаралишта за ратне војне инвалиде. После пензионисања са породицом преселио се у Београд, где је умро 1954. године и сахрањен на Новом гробљу.

Одликовања и споменице 
 Орден Карађорђеве звезде -{IV}- реда
 Орден Карађорђеве звезде -{III}- реда
 Златна Медаља за храброст Милош Обилић
 Сребрна Медаља за храброст Милош Обилић
 Орден југословенске круне -{IV}- реда
 Орден југословенске круне -{III}- реда
 Орден Светог Саве -{III}- реда
 Бугарски Крст за храброст -{IV}- реда
 Француски Орден Легије части -{V}- реда
 Француски Ратни крст са палмом
 Пољски Орден -{Virtuti Militari}- -{V}- реда

Литература 
 

Рођени 1878.
Умрли 1954.
Чајетинци
Српски војници у Првом светском рату
Официри Војске Краљевине Србије
Официри Југословенске војске
Солунски борци
Носиоци Карађорђеве звезде
Носиоци Албанске споменице
Носиоци Ордена Светог Саве
Одликовани Легијом части (Србија)
Културно наслеђе Западне Србије
Сахрањени на Новом гробљу у Београду
Носиоци Ордена Југословенске круне
Носиоци Медаље за храброст Милош Обилић